ସଂସ୍କୃତି ମନ୍ତ୍ରଣାଳୟ
ଆସନ୍ତା କାଲି  ଦେଶବ୍ୟାପୀ ଆରମ୍ଭ ହେବ ମେରୀ ମାଟି ମେରା ଦେଶ ଅଭିଯାନ
ଦେଶ ପାଇଁ ନିଜ ଜୀବନ ଉତ୍ସର୍ଗ କରିଥିବା ବୀରମାନଙ୍କୁ ଶ୍ରଦ୍ଧାଞ୍ଜଳି ଜଣାଇବା ପାଇଁ ଜନ-ଭାଗିଦାରୀ କାର୍ଯ୍ୟକ୍ରମ ଗାଁରୁ ଜାତୀୟ ସ୍ତର ପର୍ଯ୍ୟନ୍ତ ଆୟୋଜିତ ହେବ
ଗ୍ରାମ ପଞ୍ଚାୟତରେ ସ୍ମାରକୀ ଫଳକ ସ୍ଥାପନ କରାଯିବ
ଅମୃତ ବାଟିକା ସୃଷ୍ଟି ପାଇଁ ଅମୃତ କଳଶ ଯାତ୍ରା ସକାଶେ ଦେଶର କୋଣ ଅନୁକୋଣରୁ ଦିଲ୍ଲୀକୁ ମାଟି ଅଣାଯିବ
ଦେଶବ୍ୟାପୀ ମେରୀ ମାଟି ମେରା ଦେଶ ଅଭିଯାନ ଆସନ୍ତାକାଲି ୯ ଅଗଷ୍ଟ ୨୦୨୩ ରେ ଆରମ୍ଭ ହେବ, ଯାହା ଦେଶ ପାଇଁ ଜୀବନ ଦେଇଥିବା "ବୀର” ମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିବ । ୯ ରୁ ୩୦ ଅଗଷ୍ଟ, ୨୦୨୩ ପର୍ଯ୍ୟନ୍ତ, ‘ମେରୀ ମାଟି ମେରା ଦେଶ' ଅଭିଯାନରେ ଗ୍ରାମ ଏବଂ ବ୍ଲକ ସ୍ତରରେ ତଥା ରାଜ୍ୟ ଓ ଜାତୀୟ ସ୍ତରରେ କାର୍ଯ୍ୟକ୍ରମମାନ ଅନୁଷ୍ଠିତ ହେବ ।
ଏହି ଅଭିଯାନରେ ସାହସୀ ବୀରମାନଙ୍କୁ ମନେ ରଖିବା ପାଇଁ ସମଗ୍ର ଦେଶରେ ବିଭିନ୍ନ କାର୍ଯ୍ୟକ୍ରମ ଆୟୋଜନ କରାଯିବ । ସେମାନଙ୍କୁ ସ୍ମରଣ କରୁଥିବା ଶିଳାଫଳକମ  ଗ୍ରାମ ପଞ୍ଚାୟତରେ ସ୍ଥାପନ କରାଯିବ । ଏହି ଅଭିଯାନ ହେଉଛି ‘ଆଜାଦୀ କା ଅମୃତ ମହୋତ୍ସବ'ର ଉଦଯାପନୀ ସମାରୋହ, ଯାହା ୧୨ ମାର୍ଚ୍ଚ ୨୦୨୧ ରେ ଆରମ୍ଭ ହୋଇଥିଲା ଏବଂ ସାରା ଭାରତରେ ୨ ଲକ୍ଷରୁ ଅଧିକ କାର୍ଯ୍ୟକ୍ରମ ସହିତ ଜନସାଧାରଣଙ୍କ ବ୍ୟାପକ ଅଂଶଗ୍ରହଣ  ର ସାକ୍ଷୀ ହୋଇ ରହିଛି ।
ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ମନ କି ବାତ ପ୍ରସାରଣ ସମୟରେ ଏହି ଅଭିଯାନ ଘୋଷଣା କରିଥିଲେ । ଏହି ଅଭିଯାନର ଲକ୍ଷ୍ୟ ହେଉଛି ଦେଶ ପାଇଁ ନିଜ ଜୀବନକୁ ଉତ୍ସର୍ଗ କରିଥିବା ସାହସୀ ସ୍ୱାଧୀନତା ସଂଗ୍ରାମୀ ତଥା ସାହସୀ ବ୍ୟକ୍ତିଙ୍କୁ ସମ୍ମାନିତ କରିବା ।
ଏହି ଅଭିଯାନରେ ସ୍ୱାଧୀନତା ସଂଗ୍ରାମୀ ତଥା ସୁରକ୍ଷା ବାହିନୀ ପାଇଁ ଉତ୍ସର୍ଗୀକୃତ ଶିଳାଫଳକମ ପ୍ରତିଷ୍ଠା ଭଳି କାର୍ଯ୍ୟକ୍ରମ ପ୍ରଦର୍ଶିତ ହେବ, ଏବଂ ପଞ୍ଚ ପ୍ରାଣ ପ୍ରତିଶୃତି, ବସୁଧା ବନ୍ଦନା, ବୀର କା ବନ୍ଦନା ଯାହା ଆମର ସାହସୀମାନଙ୍କ ବଳିଦାନକୁ ସମ୍ମାନ କରେ । ସହରାଞ୍ଚଳ ଏବଂ ଗ୍ରାମାଞ୍ଚଳରେ ଥିବା ଗ୍ରାମ, ପଞ୍ଚାୟତ, ବ୍ଲକ, ସହର, ପୌରପାଳିକା ଆଦି ସ୍ଥାନରେ ସାହସୀ ବୀରମାନଙ୍କ ବଳିଦାନର ଆତ୍ମାକୁ ଶୁଭେଚ୍ଛା ଜଣାଇ ଶିଳାଫଳକମ୍ କିମ୍ବା ସ୍ମାରକୀ ଫଳକ ସ୍ଥାପନ କରାଯିବ । ସେହି ଅଞ୍ଚଳର ଯେଉଁମାନେ ଦେଶ ପାଇଁ ନିଜ ଜୀବନକୁ ଉତ୍ସର୍ଗ କରିଛନ୍ତି ସେମାନଙ୍କ ନାମ ସହିତ ଏଥିରେ ପ୍ରଧାନମନ୍ତ୍ରୀଙ୍କ ବାର୍ତ୍ତା ରହିବ ।
ଦିଲ୍ଲୀରେ ଏକ ‘ଅମୃତ ବାଟିକା' ସୃଷ୍ଟି ପାଇଁ ୭୫୦୦ କଳଶରେ ଦେଶର କୋଣ ଅନୁକୋଣରୁ ମାଟି ଆଣି ଏକ ‘ଅମୃତ କଳଶ ଯାତ୍ରା' କରାଯିବ । ଏହି ‘ଅମୃତ ବାଟିକା' ‘ଏକ ଭାରତ ଶ୍ରେଷ୍ଠ ଭାରତ' ପ୍ରତିବଦ୍ଧତାର ପ୍ରତୀକ ହେବ ।
ଲୋକଙ୍କ ବ୍ୟାପକ ଅଂଶଗ୍ରହଣ କୁ ଉତ୍ସାହିତ କରିବାପାଇଁ ଏକ ୱେବସାଇଟ୍, https://merimaatimeradesh.gov.in, ମଧ୍ୟ ଉନ୍ମୋଚିତ ହୋଇଛି । ଯେଉଁଠାରେ ଲୋକମାନେ ମାଟି କିମ୍ବା ମାଟି ଦୀପ ଧରି ସେଲଫି ଅପଲୋଡ୍ କରିପାରିବେ । ଏହା କରିବା ଦ୍ୱାରା ସେମାନେ ଭାରତକୁ ଏକ ବିକଶିତ ଦେଶ କରିବା, ଦାସତ୍ୱର ମାନସିକତାକୁ ଦୂର କରିବା, ଆମର ସମୃଦ୍ଧ ଏତିହ୍ୟ ପାଇଁ ଗର୍ବ କରିବା, ଏକତା ଏବଂ ନିବିଡତା ରକ୍ଷା କରିବା, ନାଗରିକ ଭାବରେ କର୍ତ୍ତବ୍ୟ ପାଳନ କରିବା ଏବଂ ସୁରକ୍ଷା ଯୋଗାଉଥିବା ଲୋକଙ୍କୁ ସମ୍ମାନ ଦେବା ସହିତ ପଞ୍ଚ ପ୍ରାଣର ପ୍ରତିଜ୍ଞା ନେବେ । ଜାତି ଥରେ ପ୍ରତଜ୍ଞା ନିଆଯିବା ପରେ ୱେବସାଇଟରୁ ଅଂଶଗ୍ରହଣର ଏକ ଡିଜିଟାଲ୍ ସାର୍ଟିଫିକେଟ୍ ଡାଉନଲୋଡ୍ ହୋଇପାରିବ ।
ଦେଶବ୍ୟାପୀ ଅଭିଯାନ ୯ ଅଗଷ୍ଟରୁ ଆରମ୍ଭ ହେବ, ୧୫ ଅଗଷ୍ଟ ୨୦୨୩ ରେ ସ୍ୱାଧୀନତା ଦିବସ ପର୍ଯ୍ୟନ୍ତ ଧାର୍ଯ୍ୟ କାର୍ଯ୍ୟକ୍ରମ ସହିତ ପରବର୍ତ୍ତୀ କାର୍ଯ୍ୟକ୍ରମ ୧୬ ଅଗଷ୍ଟ, ୨୦୨୩ ଠାରୁ ବ୍ଲକ, ପୌରପାଳିକା / ନିଗମ ଏବଂ ରାଜ୍ୟ ସ୍ତରରେ ଅନୁଷ୍ଠିତ ହେବ । ଏହି ସମ୍ମାନ ସମାରୋହ ୩୦ ଅଗଷ୍ଟ, ୨୦୨୩ ରେ, ଦିଲ୍ଲୀର କର୍ତ୍ତବ୍ୟ ପଥରେ ମାନ୍ୟଗଣ୍ୟ ବ୍ୟକ୍ତିଙ୍କ ଉପସ୍ଥିତିରେ ଧାର୍ଯ୍ୟ କରାଯାଇଛି । ମେରୀ ମାଟି ମେରା ଦେଶ ଅଭିଯାନ ଅଧୀନରେ ବିଭିନ୍ନ କାର୍ଯ୍ୟକଳାପ ବିଷୟରେ ସୂଚନା https:// yuva.gov.in ପୋର୍ଟାଲ୍ରୁ ମିଳି ପାରିବ ।
ଗତ ବର୍ଷ, ହର ଘର ତ୍ରିରଙ୍ଗା କାର୍ଯ୍ୟକ୍ରମ, ସମସ୍ତଙ୍କ ଅଂଶଗ୍ରହଣ ହେତୁ ଏକ ବଡ଼ ସଫଳତା ଲାଭ କଲା । ଏହି ବର୍ଷ ମଧ୍ୟ ହର୍ ଘର ତ୍ରିରଙ୍ଗା ୧୩ ରୁ ୧୫ ଅଗଷ୍ଟ, ୨୦୨୩ ମଧ୍ୟରେ ପାଳନ କରାଯିବ । ଭାରତୀୟମାନେ ସବୁଠାରେ ଜାତୀୟ ପତାକା ଉତ୍ତୋଳନ କରିପାରିବେ, ତ୍ରିରଙ୍ଗା ସହିତ ସେଲଫି କ୍ଲିକ୍ କରିପାରିବେ ଏବଂ ହର ଘର ତ୍ରିରଙ୍ଗା ୱେବସାଇଟରେ ଅପଲୋଡ୍ କରିପାରିବେ ।
ମେରୀ ମାଟି ମେରା ଦେଶ ୱେବସାଇଟ୍ https://merimaatimeradesh.gov.in
ପୋର୍ଟାଲ୍ https:// yuva.gov.in ମଧ୍ୟ ବ୍ୟବହାର ହୋଇପାରିବ
ହର ଘର ତ୍ରିରଙ୍ଗା https://harghartiranga.com
HS
(Visitor Counter : 81